BCCI ने पुरुष और महिला क्रिकेट टीम भेजने से किया इनकार
Indian Cricket Team Will Not Play In Asian Games भारतीय क्रिकेट कंट्रोल बोर्ड (BCCI)ने एशियन गेम्स में पुरुष और महिला क्रिकेट टीम भेजने से इंकार कर दिया है। एशियन गेम्स 23 सितंबर से 28 अक्टूबर तक चीन में होना है।
भारतीय क्रिकेट कंट्रोल बोर्ड (BCCI) ने एशियन गेम्स में पुरुष और महिला क्रिकेट टीम भेजने से इनकार कर दिया है। एशियन गेम्स 23 सितंबर से 28 अक्टूबर तक चीन में होना है। इस बार क्रिकेट को भी शामिल किया गया है। यह टी-20 फॉर्मेट में खेला जाना है। एशियन गेम्स का आयोजन पिछले साल होना था, पर कोरोना की वजह से इसे एक साल के लिए टाल दिया गया था।
मीडिया रिपोर्ट के मुताबिक एशियन गेम्स के शेफ डी मिशन भूपेंदर सिंह बाजवा ने कहा कि क्रिकेट को छोड़कर सभी खेलों की एंट्री भेज दी गई है। चीन में होने वाले एशियन गेम्स में 42 खेलों का आयोजन किया जा रहा है।
बाजवा ने कहा कि एंट्री की आखिरी डेट से पहले BCCI ने सूचित किया कि इस साल क्रिकेट के बिजी शेड्यूल होने की वजह से पुरुष और महिला टीम एशियन गेम्स में भाग नहीं लेगी।
अक्टूबर-नवंबर में होना है वनडे वर्ल्ड कप
इस साल मेन्स वनडे वर्ल्ड अक्टूबर-नवंबर में भारत में खेला जाना है। वर्ल्ड कप से पहले सितंबर में एशिया कप भी खेला जाना है। जिसका आयोजन पाकिस्तान में होना है। हालांकि BCCI ने पहले ही घोषित कर दिया है भारतीय टीम पाकिस्तान नहीं जाएगी। हालांकि, भारत के मैच किसी न्यूट्रल वेन्यू पर खेला जा सकता है।
BCCI ने पहले भी एशियन गेम्स नहीं भेजी है टीम
BCCI ने पहले भी एशियन गेम्स में टीम नहीं भेजी है। 2010 और 2014 में एशियन गेम्स में क्रिकेट शामिल था। BCCI ने दोनों में तब भी पुरुष और महिला टीम को नहीं भेजा था। 2018 जकार्ता एशियन गेम्स में क्रिकेट को बाहर कर दिया गया था। चीन में होने वाले एशियन गेमस से क्रिकेट की वापसी हुई है। एशियन गेम्स में भारतीय क्रिकेट टीम को नहीं भेजने का BCCI का फैसला ऐसे समय पर आया है, जब ओलिंपिक में क्रिकेट को शामिल करने की कवायद चल रही है।
पाकिस्तान ने मेंस और विमेंस क्रिकेट में एशियन गेम्स सबसे ज्यादा बार मेडल जीता
एशियन गेम्स में क्रिकेट की भागदारी दो बार रही है। पाकिस्तान ने मेंस और विमेंस क्रिकेट में सबसे ज्यादा बार गोल्ड 2 बार जीते हैं। पाकिस्तान विमेंस क्रिकेट दोनों बार विजेता रही है। इसके अलावा पुरुष टीम ने एक बार ब्रॉन्ज मेडल जीता है। वहीं बांग्लादेश ने 4 मेडल जीते हैं। एक बार मेंस टीम विजेता रही है। जबकि एक बार तीसरे स्थान पर रही। वहीं विमेंस ने दो बार रनर-अप रही।